Dul-Qacdah, Dul-Qacda, Thu-l-Qicda, amaDhu al-Qi'dah (, loo qoro Ḏū l-Qaʿdah, IPA: [ðʊlˈqɑʕda]) waa bisha kow iyo tobanaad ee Kalandarka Hijriga. Sida caadiga ah, bisha Dul Qacda waxay ka tirsan tahay "Bilaha Barakaysan". Bishani waxay ku dhamaataa 30 maalmood. Dhinaca kale, dadka Shiicada ah waxay bishan u yaqaanaan Zilqad al-Haraam. Bisha Dul Qacda waa bisha kow iyo tobanaad ee maalintiriska Hijriga ah. Sida caadiga ah, bilaha sanadka Hijriga ah waxay la bilaabmaan dhalashada (soo bixitaanka) dayaxa, waxayna inta ugu badan 11 ilaa 13 maalmood ka gaaban yihiin Kalandarka Miilaadiga ee la shaqeeya qoraxda. Hoos waxaad ku arkaysaa waa qiyaasta wakhtiga ay bilaamayso iyo dhamaanayso bishani (qiyaastani waxaa laga soo xigtay Maalintiriska Umm Al-Qura ee Sacuudi Carabiya): 1426 Hijri – Biloow: December 2, 2005; dhamaad: December 31, 2005 1427 Hijri – Biloow: November 22, 2006; dhamaad: December 21, 2006 1428 Hijri – Biloow: November 11, 2007; dhamaad: December 10, 2007 1429 Hijri – Biloow: October 31, 2008; dhamaad: November 29, 2008 1436 Hijri - Biloow: August 16, 2015; dhamaad: September 15, 2015 Kalandarka Islaamka waa maalintiriska (Kalandarka) bulshada Islaamka kaasi oo loo yaqaano Hijri.